2021. gada 10. augustā Noteikumi Nr. 522

Rīgā (prot. Nr. 55 19. §)

**Grozījumi Ministru kabineta 2017. gada 21. marta noteikumos Nr. 164 "Noteikumi par arhitekta profesionāliem nosaukumiem un izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu"**

Izdoti saskaņā ar likuma

"Par reglamentētajām profesijām un

profesionālās kvalifikācijas atzīšanu"

36. panta 6. punktu un 54. panta pirmo daļu

Izdarīt Ministru kabineta 2017. gada 21. marta noteikumos Nr. 164 "Noteikumi par arhitekta profesionāliem nosaukumiem un izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu"(Latvijas Vēstnesis, 2017, 66. nr.; 2018, 211. nr.) šādus grozījumus:

1. Izteikt 4.14.1. apakšpunkta ievaddaļu šādā redakcijā:

"4.14.1. arhitekta kvalifikācijas dokumenti, kas izsniegti līdz 2020. gada 31. decembrim pēc eksāmenu nokārtošanas šādās iestādēs:".

2. Papildināt 4.14.2. un 4.14.3. apakšpunktu aiz vārdiem "kompetentas institūcijas" ar vārdiem un skaitļiem "līdz 2020. gada 31. decembrim pirmreizēji".

3. Svītrot 8.4. apakšpunktā vārdus "Lielbritānijas un Ziemeļīrijas Apvienotajā Karalistē".

4. Papildināt noteikumus ar 10. punktu šādā redakcijā:

"10. Šo noteikumu pielikuma 14. punkta ailēs "Nosaukums", "Izdevējiestāde" un "Mācības uzsāktas ne agrāk kā norādītajā akadēmiskajā gadā" norādītie Lielbritānijas un Ziemeļīrijas Apvienotajā karalistē izsniegtie arhitekta kvalifikāciju apliecinošie dokumenti Latvijas Republikā tiek atzīti, piemērojot speciālo profesionālās kvalifikācijas atzīšanas sistēmu, ja tie ir izdoti līdz 2020. gada 31. decembrim un ja ailē "Pievienotais sertifikāts" norādītie dokumenti pirmreizēji izdoti līdz 2020. gada 31. decembrim."

5. Izteikt pielikumu jaunā redakcijā (pielikums).

Ministru prezidents A. K. Kariņš

Izglītības un zinātnes ministre A. Muižniece